Κουνέλι με καϊμάκι
Πολύ παλιά θεσσαλονικιώτικη συνταγή το κουνέλι με καϊμάκι, που μας έδωσε η αείμνηστη Μαρίκα Ιωαννίδου. Το καϊμάκι, παλιά, το πουλούσαν σε όλα σχεδόν τα γαλατάδικα.
1 κουνέλι, περίπου 1½ κιλό, κομμένο σε 6 - 8 κομμάτια    , 1½ φλιτζ. τσαγιού ξίδι, 2 κουτ. σούπας βούτυρο γάλακτος, αλάτι, πιπέρι φρεσκοτριμμένο , 2 - 3 δαφνόφυλλα, 1 κουτ. γλυκού γαρίφαλα,  300 γρ. καϊμάκι βουβαλίσιο ή σμετάνα ή κρέμα γάλακτος
Για να ετοιμάσουμε το κουνέλι με καϊμάκι, πρώτα βάζουμε τα κομμάτια κουνελιού σε λεκάνη με το ξίδι και τα μισά γαρίφαλα, να μείνουν τουλάχιστον 3 ώρες (όχι στο ψυγείο).Κάθε τόσο τα γυρίζουμε και τα ανακατεύουμε.Βγάζουμε τα κομμάτια του κουνελιού σε σουρωτήρι για να στραγγίξουν, κρατώντας τη μαρινάδαΠετάμε τα γαρίφαλα.Σε ρηχή κατσαρόλα βάζουμε το βούτυρο και, όταν κάψει, τσιγαρίζουμε το κουνέλι από όλες τις πλευρές, ώστε να ροδίσει.Σβήνουμε με λίγο (2 - 3 κουτ. σούπας) από το ξίδι και ρίχνουμε στην κατσαρόλα τα δαφνόφυλλα και τα υπόλοιπα γαρίφαλα.Αλατοπιπερώνουμε, παρακολουθούμε και, κάθε φορά που εξατμίζεται το υγρό, ρίχνουμε λίγο από το ξίδι, μέχρι να μαλακώσει το κουνέλι και να τελειώσει το ξίδι, και συνεχίζουμε το μαγείρεμα για περίπου 1½ ώρα.Σπρώχνουμε τα κομμάτια του κουνελιού για να δημιουργηθεί κενό στο κέντρο και ρίχνουμε εκεί το καϊμάκι (ή τη σμετάνα ή την κρέμα).Μόλις ζεσταθεί, αρχίζει να λιώνει, οπότε σείουμε την κατσαρόλα για να μην κολλήσει.Μόλις αρχίσει να πήζει, αποσύρουμε αμέσως και αφαιρούμε τα μπαχαρικά.Ιδανικά το κουνέλι με καϊμάκι συνοδεύεται με τηγανητές πατάτες.
Γαλακτοκομικά,Κουνέλι,Κρέας